|  |  |  |
| --- | --- | --- |
|  | Bosna i HercegovinaFederacija Bosne i HercegovineHercegovačko – neretvanski kantonGrad KonjicGradsko vijeće | Slika na kojoj se prikazuje tekst, Font, logotip, simbol  Sadržaj generiran umjetnom inteligencijom može biti netočan. |

Broj:03-02-2-1579/25

Konjic,28.03.2025. godine

Na osnovu člana 7. i 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“ broj:12/03, 34/03 i 65/13), člana 104. Zakona o osnovnom odgoju i obrazovanju („Službene novine HNK“ broj: 5/00, 4/04, 1/14, 7/16 i 7/22 ), člana 9. Uputstva o izboru i imenovanju školskih odbora osnovnih i srednjih škola („Službene novine HNK“ broj:2/05 i 7/07) i ) i člana 16. Statuta Grada Konjica (“Službeni glasnik Grada Konjica” broj: 10/22) , Gradsko vijeće Konjic objavljuje

**J A V N I O G L A S**

**za izbor i imenovanje člana školskog odbora iz reda osnivača u JU Osnovna škola Čelebići“**

**I.**

Objavljuje se Javni oglas za izbor i imenovanje jednog člana Školskog odbora iz reda osnivača u JU Osnovna škola'' Čelebići

**Opis pozicije**

**Školski odbor**

1. obavlja izbor radnika škole,

2. odlučuje o prestanku prava nastavnika i stručnih saradnika na dalji odgojno-obrazivni rad,

3. donosi odluke o broju, organizovanju i ukidanju odjeljenja u osnovnoj školi,

4. donosi finansijski plan i usvaja godišnji budžet škole,

5. razmatra ostvarivanje godišnjeg programa rada i realizacije nastavnog plana i programa,

6. usvaja izvještaj o finansijskom poslovanju, usmjerava, kontroliše i ocjenjuje rad direktora,

7. odlučuje o prigovoru roditelja, odnosno staratelja učenika,

8. odlučuje na prijedlog nastavničkog vijeća i direktora o prigovoru nastavnika i stručnih saradnika izjavljenim na njihovu ocjenu o radu,

9. razmatra odluke i preporuke nastavničkog vijeća o preduzetim mjerama,

10. odlučuje o prigovoru radnika na rješenje kojim je odlučeno o pravima i obavezama radnika iz radnog odnosa,

11. donosi opća akta škole,

12. rješava pitanja odnosa s osnivačem,

13. odgovara osnivaču za rezultate rada osnovne škole,

14. podnosi osnivaču najmanje jednom godišnje izvještaj o poslovanju osnovne škole,

15. obavlja i druge poslove utvrđene Pravilima osnovne škole.

Obavljanje dužnosti člana odbora je dobrovoljno i bez naknade na mandatni period od četiri (4) godine

**II.**

**Opći uslovi za imenovanja**

Kandidat iz tačke I ovog Javnog oglasa za imenovanje pozicije u školskom odboru dužan je ispunjavati sljedeće uslove:

 1. da je državljanin Bosne i Hercegovine,

 2. da je stariji od 18 godina,

 3. da nije otpušten sa posla kao rezultat disciplinske mjere na bilo kom nivou u BiH u periodu od 3 godine prije dana objavljivanja upražnjene pozicije,

 4. da nije pod optužnicom Međunarodnog suda za ratne zločine u bivšoj Jugoslaviji,

 5. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima u FBiH (Službene novine FBiH,broj: 12/03, 34/03 i 65/13).

 6. da nema privatni i/ili finansijski interes u javnoj ustanovi u kojoj se kandiduju,

 7. da nije u sukobu u smislu odredbi Zakona o sukobu interesa u tijelima vlasti FBiH, ako se radi o konačnom imenovanju u organe javnih preduzeća,

 8. da nije osuđivan za krivično djelo,

 9. da se protiv njega ne vodi krivični postupak.

Dokaz za tačku 8. i 9. izabrani kandidati će dostaviti nakon konačnog imenovanja.

**Napomena:** Lični podaci o kandidatima su tajni i mogu se prikupljati i obrađivati samo u skladu sa Zakonom o zaštiti ličnih podataka („Službeni glasnik BiH“ broj: 49/06, 76/11 i 89/11)

**Posebni uslovi:**

1. da imaju višu ili visoku stručnu spremu prvog, drugog ili trećeg ciklusa Bolonjskog sistema studiranja sa (najmanje 180 ECTS bodova)**,**
2. najmanje 3 (tri) godine radnog iskustva nakon sticanja više ili visoke stručne spreme,
3. da nije predsjednik ili član nijednog drugog nadzornog, upravnog ili školskog odbora,
4. da posjeduje stručno znanje iz oblasti rada i organizacije javnih ustanova, kao i sposobnost tumačenja propisa iz oblasti za koju je reguliran organ osnovan,
5. komunikacijske i organizacijske sposobnosti,
6. sposobnost tumačenja propisa iz oblasti za koju je regulirani organ osnovan,
7. sposobnost upravljanja finansijskim i ljudskim resursima.

**III.**

**Potrebni dokumenti:**

Svojeručno potpisana prijava kandidata treba da sadrži kraću biografiju, adresu i kontakt telefon.

**Uz potpisanu prijavu treba dostaviti:**

1. Uvjerenje o državljanstvu ili CIPS-ova prijava mjesta boravka,
2. Diploma o završenoj školskoj spremi,
3. Ovjerene izjave o činjenicama iz tačke II alineje 3, 4, 5, 6, 7 i tačke II posebni uslovi pod tačkom c.
4. Uvjerenje o radnom iskustvu u struci, najmanje 3 /tri/ godine.

Dokumenti koji se prilažu uz prijavu na javni oglas moraju biti originali ili u ovjerenoj kopiji.

**IV.**

Sa kandidatima koji budu ispunjavali uslove propisane Javnim oglasom Komisija za izbor i imenovanje na upražnjene pozicije u reguliranim organima Grada Konjic iz reda osnivača obavit će intervju.

Imenovani kandidati su dužni Službi za poslove gradskog vijeća i mjesnu samoupravu, u roku od 15 dana od dana imenovanja, dostaviti:

- Uvjerenje da nisu osuđivani za krivično djelo, izdato od strane MUP-a koje nije starije od 3 mjeseca i

- Uvjerenje da se protiv kandidata ne vodi krivični postupak, izdato od strane nadležnog Općinskog suda koje nije starije od 3 mjeseca.

**V.**

**Ostale napomene**

Konačno imenovanje vrši Gradsko vijeće Konjic.

Javni oglas ostaje otvoren 15 dana od dana posljednjeg objavljivanja, a isti će biti objavljen u ''Službenim novinama FBiH'', Dnevnom listu ''Oslobođenje'' i na web stranici Grada Konjic.

Prijave sa dokumentacijom mogu se dostaviti u zatvorenoj koverti na šalter salu Grada ili preporučeno poštom na adresu:

**Grad Konjic**

**Ul. Maršala Tita br. 62**

**Sa naznakom za izbor i imenovanje članova školskog odbora iz reda osnivača u JU Osnovna škola'' Čelebići – NE OTVARATI**

Neblagovremene i nepotpune prijave neće se uzeti u razmatranje.

Zainteresirana stranka može podnijeti prigovor na konačno imenovanje, ako postoje dokazi da u procesu imenovanja nisu ispoštovani principi ili postupci utvrđeni Zakonom. Prigovor se podnosi Gradskom vijeću, a kopija se dostavlja Ombudsmenu za ljudska prava Bosne i Hercegovine.

**DOSTAVITI : PREDSJEDNIK GRADSKOG VIJEĆA**

1.Javna ustanovaOsnovna škola'' Čelebići Kenan Greda

2.Službene novine FBiH

3.Dnevni list „Oslobođenje“

4.Oglasna ploča Grada Konjic

5.RTV Konjic

6.Web site Grad Konjic

7. Služba za poslove gradskog vijeća i mjesnu samoupravu x3

8.A/a